29/08/2017 | Administración LocalMunicipal
Betanzos
Regulamento escola de floclore

EDICTO APROBACION DEFINITIVA REGULAMENTO DE RÉXIME INTERNO DA ESCOLA MUNICIPAL DE FOLCLORE DO CONCELLO DE BETANZOS Sendo aprobado inicialmente polo Pleno do Concello en sesión de data 25/04/2017 o “Regulamento de réxime interno da escola municipal de folclore do Concello de Betanzos”, e transcorrido o prazo de 30 de días de exposición pública e non presentándose alegacións, considérase aprobado definitivamente e publícase integramente en cumprimento do preceptuado no art.70.2 da Lei Reguladora das Bases do Réxime Local, entrando en vigor unha vez transcorrido o prazo previsto no artigo 65.2 da Lei 7/1985 do 2 de abril. Contra esta disposición administrativa de carácter xeral non caberá recurso en vía administrativa, de acordo co artigo 112 da Lei 39/2015, do 1 de outubro, do procedemento administrativo común. De conformidade co establecido no artigo 46 en relación co 10.1. b), ambos os dous da Lei 29/1998, do 23 de xullo, reguladora da xurisdición contencioso-administrativa, contra o presente acordo de aprobación do regulamento, os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia. Poderán, así mesmo, interpor calquera outro recurso que estimen procedente ou conveniente. O texto íntegro do regulamento aprobado con carácter definitivo é o seguinte: “INDICE EXPOSICIÓN DE MOTIVOS TÍTULO I.- AMBITO DE APLICACIÓN. TITULO II.- DENOMINACIÓN, CLASIFICACIÓN E OBXETO DA EMuF. TITULO III.- DAS ACTIVIDADES DA EMuF. Capitulo 1.- Oferta Educativa. Capítulo 2.- Actividade aberta. Capítulo 3.- Actividade de Investigación. Capítulo 4.- Organización da oferta educativa. TÍTULO IV.- O GRUPO AZOUGUE. Capítulo 1.- Do Grupo. Capítulo 2.- Dos compoñentes. Capítulo 3.- Da dirección. TÍTULO V.- DA ESTRUCTURA ORGANIZATIVA DA EMuF Capítulo 1.- Dirección da EMuF. Capítulo 2.- Profesorado. Capítulo 3.- Alumnado. TÍTULO VI.- DOS RECURSOS MATERIAIS. TÍTULO VII.- DO RÉXIME ADMINISTRATIVO-ECONÓMICO. Capítulo 1.- Admisión do alumnado. Capítulo 2.- Alumnado antigo. Capítulo 3.- Alumnado de novo ingreso. Capítulo 4.- Matrícula. Capítulo 5.- Motivos para causar baixa na EMuF. Capítulo 6.- Calendario Escolar. TÍTULO VIII.- DEPENDENCIA ORGÁNICA. TITULO IX.- RÉXIME ECONÓMICO. DISPOSICIÓN FINAL. EXPOSICIÓN DE MOTIVOS O Concello de Betanzos, despois de varios anos traballando no mundo do folclore, a través do departamento de Cultura, pon en funcionamento no ano 1994 a Escola Municipal de Folclore (en adiante EMuF), unha iniciativa innovadora para a ensinanza e difusión do folclore de Galicia. A intención do Concello é a de integrar nela unha concepción global do noso folclore. A EMuF está aberta tanto á rapaces e rapazas como á persoas adultas, sen límite de idade. Deberá adecuarse ós criterios de igualdade de oportunidades, non discriminación e accesibilidade universal, garantindo unha ensinanza de calidade O regulamento é o instrumento adecuado para establecer e normar a organización e funcionamento da EMuF, un documento xurídico-administrativo e un conxunto de normas internas. A base legal na que se apoia este Regulamento é a seguinte: Lei Orgánica 8/1985, de 3 de xullo, reguladora do Dereito á Educación Lei Orgánica 2/2006, de 3 de maio, de Educación Lei 5/1997, de 22 de xullo, da Administración Local de Galicia Lei 7/1985 de 2 de abril, reguladora das bases do réxime local Orde do 30 de xullo de 1992, polo que se regulan as condicións de creación e funcionamento das escolas de música e danza. TÍTULO I.- ÁMBITO DE APLICACIÓN. Artigo 1.- O ámbito de aplicación do presente Regulamento é a Escola Municipal de Folclore, con sede no Centro Cultural San Francisco e dependente do Concello de Betanzos. Artigo 2.- O ingreso na EMuF supón a aceptación deste Regulamento de Réxime interno, en todos os seus extremos. TITULO II.- DENOMINACIÓN, CLASIFICACIÓN E OBXECTO DA EMuF. Artigo 3.- A Escola que organiza, coordina e imparte as ensinanzas do folclore de Galicia, no concello de Betanzos, denomínase Escola Municipal de Folclore (EMuF). Artigo 4.- A EMuF é un centro público, e o seu titular é o Concello de Betanzos. Artigo 5.- A EMuF busca fomentar o coñecemento e aprecio hacia o folclore de Galicia. O folclore entendido como a expresión da cultura dun pobo, como conxunto de saberes, crenzas e pautas de conducta dun grupo social: bailes, música, costumes, artesanía, contos, historia oral, proverbios, supersticións, lendas e demáis, común a unha poboación concreta, incluindo as tradicións de dita cultura. TÍTULO III.- DAS ACTIVIDADES DA ESCOLA Capítulo 1: Oferta educativa Artigo 6.- A EMuF imparte ensinanzas dirixidas á formación teórica e práctica do folclore de Galicia, a tódas aquelas persoas interesadas. As ensinanzas impartidas pola EMuF non conducen a títulos con validez académica ou profesional. Artigo 7.- A EMuF estructura a súa oferta educativa do seguinte xeito: 1.- Baile e danzas tradicionais.2.- Música e canto tradicional.3.- Actividades conxuntas destinadas á interpretación da música en colectividade.4.- Obradoiros de cultura tradicional. Artigo 8.- As distintas ensinanzas que se van impartir na EMuF daranse a coñecer ao comenzo de cada curso escolar, có obxecto de que o alumnado se matricule axeitadamente. Capítulo 2.- Actividade aberta Artigo 9.- A EMuF realiza actividades abertas, non incluidas na oferta educativa dirixidas a toda a comunidade, con carácter puntual, como medio pedagóxico e de proxección externa do traballo da EMuF. Estas actividades poden consistir en: programas de difusión, festivais, seminarios, intercambios, ciclos de viaxes culturais, reunións-encontros entre escolas dun carácter similar, obradorios de técnicas moi concretas e todas aquelas outras que se poidan propoñer, dentro do ámbito propio da EMuF. Capítulo 3.- Actividade de Investigación Artigo 10.- A EMuF realiza actividades intelectuais e experimentais de modo sistemático co propósito de aumentar o coñecemento das formas de expresión da nosa cultura. Estos traballos de investigación son: estudos etnográficos, “recollidas” de músicas e bailes coa intención de que non se perda o tesouro que representa esta parte da cultura tradicional (especial mención merecen neste eido as danzas gremiais de Betanzos), recopilacións de literatura oral, centro documental e arquivo dixital multimedia, e todas aquelas que se poidan propoñer, dentro do ámbito propio da EMuF. Capítulo 4.- Organización da oferta educativa Artigo 11.- As ensinanzas que se imparten na escola quedan encadradas en catro Ciclos, con 3 niveis dentro de cada ciclo a excepción do nivel de ampliación. Ciclo Previo: Dirixido ao alumnado de entre catro e seis anos, consiste nun ensino integrado da música e o movemento, que en xeral contribuirá ao desenvolvemento de capacidades que permitan ao alumnado relacionarse, coñecer, descubrir, e adquirir habilidades motrices e rítmicas básicas, e máis obxectivos coherentes cós expresados na LOE para a Educación Infantil. Ciclo Básico: Dirixido ao alumnado a partir dos sete anos, consiste no inicio na actividade, proporcionándolle as destrezas básicas para comezar o estudo de dita actividade. Ciclo Medio: Profundízase no estudo da actividade, complementándoo con outras actividades de conxunto. Ciclo Ampliación: O alumnado perfecciona os coñecementos e destrezas adquiridas nos ciclos anteriores, ampliando a súa formación. Artigo 12.- As ensinanzas organízanse en grupos de varios alumnos/as, procurando ter en conta a similitude de idades e formación previa dos seus compoñentes, e non terá unha duración inferior a unha hora semanal. Artigo 13.- O número de alumnos/as nas distintas actividades será determinado pola Dirección da escola e o profesorado, en función das especificidades que se prantexen en cada curso. TÍTULO VI.- O GRUPO AZOUGUE Capitulo 1.- Do Grupo Artigo 14.- O Grupo Azougue ven desenvolvendo a súa labor dentro da actividade do departamento de cultura do Concello de Betanzos dende o ano 1994, e é o máximo expoñente da calidade artística da EMuF. Artigo 15.- Esta formado polo corpo de baile, pandeireteiras-cantareiras e o grupo de música tradicional, e desenvolve a súa actividade entre os meses de outubro e agosto. Capítulo 2.- Dos compoñentes Artigo 16.- Os seus compoñentes son alumnos/as da EMuF, que polo seu nivel acadado nas diferentes especialidades musicais e de baile, teñen no Grupo Azougue un instrumento axeitado para continuar de xeito global e coordinado co seu desenvolvemento no coñecemento do folclore. A súa selección é levada a cabo pola dirección do Grupo Azougue Artigo 17.- Dereitos: 1.- Tódolos inherentes a súa condición de alumno/a da EMuF.2.- Tódolos membros disfrutarán de matrícula gratuita en tódalas actividades da oferta educativa da EMuF. Artigo 18.- Deberes: 1.- Tódolos inherentes a súa condición de alumno/a da EMuF.2.- Participar nos ensaios e actuacións que decida a dirección do Grupo Azougue.3.- Contribuir co seu comportamento ao bo nome e prestixio do Grupo Azougue e da EMuF. Capítulo 3.- Da dirección Artigo 19.- A dirección do Grupo Azougue recaerá na persoa con experiencia e coñecementos necesarios para o correcto desenvolvemento das tarefas que implica o cargo. A súa designación será realizada polo Concello de Betanzos a través da Relación de Postos de Traballo (RPT). Artigo 20.- Funcións: 1.- Planificar, dirixir, coordinar e supervisar as actividades do Grupo (ensaios, actuacións, viaxes, e demáis que se puideran organizar). 2.- Seleccionar a os/as alumnos/as para formar parte do Grupo.3.- Exercer a representación do Grupo Azougue diante da dirección da EMuF e do resto de instancias municipais para a xestión dos recursos e servizos necesarios para o desenvolvemento das accións a implementar.4.- Atender as indicacións que se lle fagan desde a Dirección da EMuF para un mellor desenvolvemento da actividade.5.- Escoller o repertorio e programas a executar e presentar polo Grupo.6.- Desenvolver tarefas de coordinación e control da documentación e do material do Grupo.7.- Manter informado a seu superior inmediato, a dirección da EMuF, sobre as xestións realizadas e o desenvolvemento dos programas.8.- Elaborar informes periódicos das actividades realizadas e os que lle foran requeridos polas instancias municipais competentes.9.- Realizar cualqueira outra tarefa a fín que lle fora encomendada, sempre en relación con asuntos da súa competencia.10.- Outras funcións asignadas ao posto na Relación de Postos de Traballo (RPT). TÍTULO V.- ESTRUCTURA ORGANIZATIVA DA ESCOLA Capítulo 1.- Dirección da EMuF Artigo 21.- A designación será realizada polo Concello de Betanzos a través da Relación de Postos de Traballo (RPT), entre o profesorado con acreditada antigüidade e experiencia na Escola. Artigo 22.- Funcións da dirección: 1.- Representar académicamente a EMuF.2.- Cumprir e facer cumprir as leis e demáis disposicións vixentes.3.- Exercer o control do persoal adscrito a EMuF.4.- Dirixir e coordinar todas as actividades da EMuF, sen prexuizo dos restantes órganos superiores de gobernó. 5.- Xestionar os medios materias da EMuF 6.- Propoñer os gastos de acordó cos presupostos da EMuF e de conformidade cos restantes órganos superiores de gobernó. 7.- Visar as certificacións e documentos oficias da EMuF.8.- Elaborar xunto co profesorado da EMuF o Proxecto educativo e a programación xeral anual, e velar polo seu correcto desenvolvemento.9.- Promover e impulsar as relacións da EMuF coas institucións da súa contorna 10.- Elaborar a Memoria anual sobre as actividades e a situación xeral da EMuF.11.- Facilitar a información que lle sexa requirida polas autoridades competentes sobre calqueira aspecto da EMuF 12.- Favorecer a convivencia do alumnado da EMuF e garantir o procedemento para impoñer as correccións que correspondan, dacordo, co Regulamento de réxime interno e cos criterios fixados pola autoridade competente.13.- Formular o inventario xeral da EMuF e mantelo actualizado.14.- Elaborar documentos e publicacións da EMuF e das actividades para a a súa difusión externa.15.- Velar e supervisiar o mantemento das instalacións e equipamento da EMuF.16.-Analizar e valorar o funcionamento xeral da EMuF.17.- E todas aquelas que lle foran encomendadas polo responsable do departamento de cultura, dentro do seu ámbito de competencias e relacionadas co desenvolvemento dos obxectivos da EMuF.18.- Outras funcións asignadas ao posto na Relación de Postos de Traballo (RPT). Capítulo 2.- O profesorado Artigo 23.- O profesorado é o conxunto de docentes da Escola que imparte cada unha das materias. Artígo 24.- Requisitos para exercer a docencia: 1. Estar en posesión do título de Grao, Licenciado, ou titulación equivalente a efectos de docencia.2. Poderanse incorporar como docentes: especialistas e profesionais non necesariamente titulados, que desenvolvan a súa actividade no ámbito laboral, de conformidade coa súa cualificación. Artigo 25.- A selección do profesorado é realizada polo Concello de Betanzos de acordo coa normativa vixente en cada momento en materia de función pública e réxime local. Artígo 26.- O profesorado será o necesario para cumplir o horario que se estableza no progama do curso, tendo en conta a ratio docente-alumnado que se determine para cada especialidade. Artigo 27.- O profesorado ten garantida a liberdade de cátedra, e o seu exercicio orientarase á consecución dos fins educativos, cooperando coa dirección da EMuF no cumprimento da normativa vixente. Artigo 28.- Funcións do profesorado: 1.- Dar a coñecer ó alumnado a información relativa á programación, con especial referencia ós obxectivos e contidos.2.- Velar polo correcto funcionamento do proceso educativo, desenvoler a programación curricular, adaptándoa ás peculiaridades de cada grupo e alumno/a.3.- Formular á dirección da EMuF propostas para a elaboración dos proxectos da mesma.4.- Reunirse sempre que sexa necesario para aprobar e avaliar os proxectos curriculares e os aspectos docentes, consonantes co Proxecto educativo e a Programación xeral anual da EMuF.5.- Coordinar as funcións referentes ao alumnado.6.- Analizar e valorar os resultados que da EMuF realice a administración.7.- Formular todo tipo de iniciativas, suxestións e alternativas que poidan implicar unha mellora da EMuF.8.- Colaborar na realización de actividades complementarias.9.- Recuperar aquelas clases que fose necesario cambiar por motivos profesionais, e sempre coa pertinente autorización da dirección, e que non estén recollidas no convenio de aplicación, como permisos/licenzas ou vacacións retribuidas.10.- Impartir puntualmente as clases que lle foron asignadas.11.- Respetar os dereitos do alumnado, informar da súa asistencia e ausencias as actividades.12.- Impoñer as sancións necesarias cando o alumno/a incorra nalguna falta.13.- Atender as consultas dos país.14.- Comunicar á dirección a intención de realizar actividades co alumnado fora do centro para a súa aprobación, se procede.15.- Elaborar calquer informe que poidese ser requerido pola dirección da EMuF ou departamento do Concello.16.- E todas aquelas que lle foran encomendadas pola dirección da EMuF no seu ámbito de competencias e relacionadas co desenvolvemento dos obxectivos da mesma. Capítulo 3.- O Alumnado Artígo 29.- O número do alumnado será o que a EMuF poida atender de forma que se garantan unhas condicións mínimas de calidade na actividade. Artigo 30.- Non existe un número limitado de cursos de permanencia do alumnado na EMuF. Artigo 31.- Dereitos do alumnado: 1.- Recibir unha formación de calidade sin discriminación por razón de nacionalidade, sexo, raza, relixión, ideoloxía ou outra condición ou circunstancia persoal.2.- Que o seu rendemento sexa avaliado con obxetividade.3.- Recibir a información propia da EMuF.4.- Que a EMuF de publicidade a todos aqueles aspectos que garanten a trasparencia do proceso de admisión. Artigo 32.- Deberes do alumnado: 1.- Asistir as clases con puntualidade.2.- Xustificar as faltas de asistencia a clase. A acumulación de faltas considérase perxudicial para o funcionamento da actividade.3.- Respetar o exercicio do dereito ao traballo dos/as seus/súas compañeiros/as.4.- Coidar o material e o espazo do centro.5.- Participar nas actividades da Escola, é recomendable. No caso de que coincida a clase cunha actividade aberta, a clase non se recuperará pois considérase que a asistencia a dita actividade, forma parte do proceso educativo. TÍTULO VI.- DOS RECURSOS MATERIAIS Artigo 33.- Requisitos xerais da instalación: 1. Deberá reunir condicións hixiénicas, de habitabilidade, de seguridade e condicións acústicas adecuadas para a correcta realización das actividades correspondentes.2. Contará có equipamento que sexa necesario para o correcto desenvolvemento das actividades da EMuF. Artigo 34.- O profesorado e o alumnado deberá en todo momento, facer bo uso tanto das instalacións, como do mobiliario e material da EMuF. A neglixencia no uso, o deterioro mal intencionado do mesmo poderá derivar nas responsabilidades correspondientes. TÍTULO VII.- DO RÉXIME ADMINISTRATIVO-ECONÓMICO Artigo 35.- O Concello publicará tódolos aspectos relacionados coa admisión, inscrición e matricula da EMuF (Prazas ofertadas, plazos e datas de inscrición e matrícula, formularios e documentos, horarios, listados…) Artigo 36.- A convocatoria para solicitar a admisión aos cursos da EMuF, faráse publica na primeira quenda de setembro. Capítulo 1.- Admisión do alumnado. Artigo 37.- Poderán inscribirse todas as persoas que o desexen, tendo preferencia as empadroadas no Concello de Betanzos. Artigo 38.- As ensinanzas do baile e danzas tradicionais e canto tradicional poderán iniciarse a partir dos catro anos e para o resto de ensinanzas a partir dos sete anos, cumpridos no ano natural de comezo do curso. Artígo 39.- Non existe límite de idade máxima. Artigo 40.- Para facer a inscrición os interesados cubrirán un formulario de solicitude que se atopará nas oficinas do Concello, no que obterá un número de rexistro, e se lle proporcionará un resguardo. Artigo 41.- As solicitudes, serán numeradas na orden de entrada. As listas de admitidos serán publicadas no taboleiro de anuncios. Capítulo 2.- Alumnado antigo. Artigo 42.- Terán a consideración de alumnado antigo na actividade, tódolos alumnos matriculados no curso anterior. Artigo 43.- Fará a súa pre inscrición no mes de xuño. En setembro terá que formalizar a súa matrícula nas oficinas do Concello. Capítulo 3.- Alumnado de novo ingreso. Artigo 44.- Terán a consideración de alumnado de novo ingreso, para os efectos de inscrición e adxudicación de prazas, ademáis dos que solicitan a actividade por primeira vez, o alumnado de anteriores cursos con renuncia ou anulación voluntaria da matrícula. Artigo 45.- O alumnado de novo ingreso fará a súa inscrición no mes de setembro e debe optar pola actividade ao nivel que considere que lle corresponde. O profesorado decidirá a súa adscrición definitiva a un grupo en función do seu grao de coñecementos. Artigo 46.- O listado de alumnos admitidos finalmente, formalizará a súa matrícula. Artigo 47.- No caso de que exista unha demanda superior á oferta de prazas, farase un sorteo por cada especialidade, que decidirá a distribución dos aspirantes en admitidos e lista de espera. Artigo 48.- Os listados do sorteo serán a todos os efectos, considerados, pola orden resultante listas de reserva para o caso de que ao longo do primero mes do curso, se producisen baixas no alumnado matriculado. Artigo 49.- A partir da publicación deste regulamento, terá preferencia na admisión para o seguinte curso o alumnado que esté na listaxe de espera, do curso anterior. Capítulo 4.- Matrícula Artigo 50.- O importe da matrícula será o que para cada curso teña previsto o Concello a través da Ordenanza fiscal reguladora correspondente. Artigo 51.- O alumnado efectuará a súa matrícula no período de tempo establecido na convocatoria do curso. A matrícula formalizarase no Concello. Artigo 52.- Os/as alumnos/as que non formalicen a matrícula no prazo establecido, considerarase que renuncian, con perda de todos os dereitos. Capítulo 5.- Motivos para causar baixa na EMuF. Artigo 53.- Os motivos polos que se causará baixa son: 1.- Por renuncia expresa do interesado.2.- Por impago das cotas establecidas.3.- Pola inasistencia ás clases, sen causa xustificada, durante oito xornadas consecutivas.4.- Pola incompatibilidade ou inadaptación absoluta para permanecer no centro. Capítulo 6.- Calendario Escolar Artigo 54.- A EMuF atenderá ó seu alumnado en cursos académicos de outubro a xuño, a excepción do Grupo Azougue. Artigo 55.- Os períodos vacacionais da EMuF corresponderanse có calendario escolar fixado pola Consellería de Educación. TÍTULO VIII.- DEPENDENCIA ORGÁNICA Artigo 56.- A EMuF forma parte da concellería de Cultura do Concello de Betanzos e, por tanto, esta suxeita á normativa municipal para os servizos de xestión directa, así como á estrutura orgánica, aos criterios e procedementos xerais de organización, programación, dirección e coordinación de dito servizo e da área municipal correspondente. TITULO IX.- RÉXIME ECONÓMICO Artigo 57.- A EMuF manterase economicamente, para tódolos efectos, con cargo aos sucesivos orzamentos anuais do Concello e dacordo coas normas de execución dos mesmos, sen prexuízo doutras posibles subvencións, directa ou indirecta, que puidese recibir, mediante os procedementos que sexan de aplicación en cada caso. DISPOSICIÓN FINAL O presente Regulamento entrará en vigor, unha vez publicado o seu texto integro no Boletin Oficial da Provincia, e transcurra o prazo previsto no artigo 65.2 da lei 7/1985, de 2 de abril, reguladora das bases do réxime local e permanecerá en vigor ata a súa modificación ou derogación expresa.” Betanzos, 23 de agosto de 2017 O ALCALDE José Ramón García Vázquez